Brasilian Grand Prix 2015
Interlagosin radalla ajettiin Formula 1 -osakilpailu ensimmäisen kerran vuonna 1973. Sittemmin Brasilian GP:tä on ajettu myös Rio de Janeirossa, mutta vuonna 1990 palattiin São Pauloon. Kimi Räikkönen varmisti vuonna 2007 maailmanmestaruutensa Interlagosin radalla. Seuraavana vuonna brasilialaisyleisö koki pettymyksen, kun kotikisansa voittanut Felipe Massa hävisi maailmanmestaruustaistossa Lewis Hamiltonille yhdellä pisteellä. Vuonna 2009 oli Jenson Buttonin vuoro ajaa São Paulossa maailmanmestariksi. Sebastian Vettelin maailmanmestaruus varmistui Brasiliassa vuonna 2012.
Arturo Merzario
Vaikean kauden 1973 jälkeen Merzario siirtyi Williamsille. Hän onnistui olemaan MM-sarjan ulkopuolisessa Brasilian kilpailussa kolmas, mutta kaudet 1974 ja 1975 osoittautuivat epäonnisiksi. Merzario lopetti F1-uransa kesken 1975 kauden ja jatkoi ajamistaan muissa kilpa-auto luokissa.